תולדות התיאטרון
יום אחד כל בני השבט התאספו במערה; מול האש המהבהבת הם שמעו סיפור נורא; הצייד הפרימיטיבי שם סיפר דבר עצום ; איך באופן אינסטינקטיבי הוא תפס אריה כמו כלום; הוא זימר ורקד בהרבה כישרון; כן, וככה נולד השחקן הראשון; כל השבט ישב ומחא כף אל כף; היה אז השחקן פרימיטיבי וקטן; אך הביטו - איפה הוא עכשיו; אז טיפוס ניאנדרתלי קם ושח בקול נרגש; שיהיה זה תיאטרלי אם נוסיף אריה ממש; הוא שיפר קצת את הטבע והוסיף תופי טם-טם; והוסיף לפיד וצבע והוסיף גם זמר עם; הוא עבד ושקד והשקיע דמיון; כן, וככה נולד הבמאי הראשון; כל השבט ישב...; אז בריון ניצב בפתח והודיע לכולם; שצריך תרבות זה בטח, אבל למה בחינם; מעכשיו יהיה פה סדר נכנסים אחד אחד; דמי כניסה זה שתי בננות ושלוש ביום שבת; הוא עבד ונדד והרויח ממון; כן, וככה נולד האמרגן הראשון; כל השבט ישב...; האריה הפרימיטיבי אז אמר בקול עייף; רק אני פה אובייקטיבי ואני פשוט רעב; הוא טרף לפי הסדר קודם כל את השחקן; לבמאי הוריד גולגולת וסיים באמרגן; הוא טרף וטרף וליקק בלשון; כן, וככה נולד המבקר הראשון; כל השבט ישב...; ומאז עד עכשיו המצב לא הוטב; אמנם התיאטרון פרימיטיבי זה נכון; אך הביטו - איך מוחאים לו כף!; 